CELEX: 32022R0702
Language: mt
Date: 2022-05-05 00:00:00
Title: Regolament ta’ Implimentazzjoni tal-Kummissjoni (UE) 2022/702 tal-5 ta’ Mejju 2022 li jikkonċerna l-awtorizzazzjoni tat-tintura tal-mulleina kbira bħala addittiv tal-għalf għal ċerti speċijiet tal-annimali (Test b’rilevanza għaż-ŻEE)

6.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 132/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/702
         tal-5 ta’ Mejju 2022
         li jikkonċerna l-awtorizzazzjoni tat-tintura tal-mulleina kbira bħala addittiv tal-għalf għal ċerti speċijiet tal-annimali
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1831/2003 tal-Parlament Ewropew u l-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
         Billi:
         
                     (1)
                  
                  
                     Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ tali awtorizzazzjoni.
                  
               
                     (2)
                  
                  
                     F’konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tat-tintura tal-mulleina kbira. Flimkien ma’ dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
                  
               
                     (3)
                  
                  
                     L-applikazzjoni tikkonċerna l-awtorizzazzjoni tat-tintura tal-mulleina kbira bħala addittiv tal-għalf għall-ispeċijiet kollha tal-annimali, li għandu jiġi kklassifikat fil-kategorija “addittivi sensorjali” u fil-grupp funzjonali “komposti aromatizzanti”.
                  
               
                     (4)
                  
                  
                     L-applikant talab li t-tintura tal-mulleina kbira tiġi awtorizzata ukoll għall-użu fl-ilma tax-xorb. Madankollu, ir-Regolament (KE) Nru 1831/2003 ma jippermettix l-awtorizzazzjoni ta’ “komposti aromatizzanti” għall-użu fl-ilma tax-xorb. Għalhekk, jenħtieġ li ma jkunx permess l-użu tat-tintura tal-mulleina kbira fl-ilma tax-xorb.
                  
               
                     (5)
                  
                  
                     Fl-opinjonijiet tagħha tat-12 ta’ Novembru 2019 (2) u tal-24 ta’ Ġunju 2021 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li, skont il-kundizzjonijiet proposti tal-użu, it-tintura tal-mulleina kbira ma għandhiex effetti avversi fuq is-saħħa tal-annimali, is-sikurezza tal-konsumaturi jew l-ambjent. Madankollu, ma setgħet issir l-ebda konklużjoni għall-annimali li jgħixu fit-tul (annimali domestiċi u annimali oħra li ma jipproduċux l-ikel, żwiemel u annimali għar-riproduzzjoni). L-Awtorità kkonkludiet ukoll li fin-nuqqas ta’ data, it-tintura tal-mulleina kbira jenħtieġ li titqies bħala irritant tal-ġilda/tal-għajnejn jew sensitizzatur tal-ġilda. Għalhekk, il-Kummissjoni tqis li jenħtieġ li jittieħdu miżuri protettivi xierqa sabiex jiġu evitati effetti avversi fuq is-saħħa tal-bniedem, b’mod partikolari fir-rigward tal-utenti tal-addittiv.
                  
               
                     (6)
                  
                  
                     L-Awtorità kkonkludiet ukoll li peress li t-tintura tal-mulleina kbira hija rikonoxxuta bħala aromatizzant tal-ikel, u li l-funzjoni tagħha fl-għalf tkun essenzjalment l-istess bħal dik fl-ikel, għaldaqstant ma hemmx bżonn li jkun hemm iktar provi tal-effikaċja tagħha. Ivverifikat ukoll ir-rapport dwar il-metodi ta’ analiżi tal-addittiv tal-għalf fl-għalf, li ġie ppreżentat mil-Laboratorju ta’ Referenza stabbilit bir-Regolament (KE) Nru 1831/2003.
                  
               
                     (7)
                  
                  
                     Il-valutazzjoni tat-tintura tal-mulleina kbira turi li l-kundizzjonijiet għall-awtorizzazzjoni, kif previsti fl-Artikolu 5 tar-Regolament (KE) Nru 1831/2003, huma ssodisfati. Għalhekk, jenħtieġ li jiġi awtorizzat l-użu tas-sustanza kif speċifikat fl-Anness ta’ dan ir-Regolament.
                  
               
                     (8)
                  
                  
                     Il-fatt li t-tintura tal-mulleina kbira mhijiex awtorizzata għall-użu bħala aromatizzant fl-ilma tax-xorb, ma jipprekludix l-użu tagħha fl-għalf kompost li jingħata permezz tal-ilma.
                  
               
                     (9)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            Is-sustanza speċifikata fl-Anness, li tifforma parti mill-kategorija ta’ addittivi “addittivi sensorjali” u mill-grupp funzjonali “komposti aromatizzanti”, hija awtorizzata bħala addittiv fl-għalf tal-annimali, soġġett għall-kundizzjonijiet stipulati f’dak l-Anness.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Mejju 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 268, 18.10.2003, p. 29.
         
            (2)  EFSA Journal 2019;17(12):5910.
         
            (3)  EFSA Journal 2021;19(7):6711.
      
      
         
            ANNESS
            
                        Numru ta’ identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku.
                     
                     
                        Speċi jew kategorija tal-annimali
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijiet oħra
                     
                     
                        Tmiem il-perjodu tal-awtorizzazzjoni
                     
                  
                        mg ta’ addittiv/kg ta’ għalf komplet b’kontenut ta’ ndewwa ta’ 12 %
                     
                  
                        
                           Kategorija: Addittivi sensorjali
                        
                        
                           Grupp funzjonali: Komposti aromatizzanti
                        
                     
                  
                        2b475(m)-t
                     
                     
                        —
                     
                     
                        Tintura tal-mulleina kbira
                     
                     
                        
                           Kompożizzjoni tal-addittiv
                        
                        Tintura tal-mulleina kbira dderivata minn Verbascum thapsus L.
                     
                     
                        Tiġieġ tas-simna
                     
                     
                         
                     
                     
                        —
                     
                     
                        50 
                     
                     
                        
                                    1.
                                 
                                 
                                    L-addittiv għandu jiġi inkorporat fl-għalf fl-għamla ta’ taħlita lesta minn qabel.
                                 
                              
                                    2.
                                 
                                 
                                    Fl-istruzzjonijiet għall-użu tal-addittiv u tat-taħlitiet lesti minn qabel, il-kundizzjonijiet tal-ħżin u tal-istabbiltà għat-trattament bis-sħana għandhom jiġu indikati.
                                 
                              
                                    3.
                                 
                                 
                                    It-taħlit ma’ addittivi botaniċi oħra huwa permess diment li l-ammonti ta’ awkubina fil-materjali tal-għalf u fl-għalf kompost ikunu inqas mill-ammont li jirriżulta mill-użu ta’ addittiv wieħed fil-livell massimu jew rakkomandat għall-ispeċi jew għall-kategorija ta’ annimali.
                                 
                              
                                    4.
                                 
                                 
                                    Għall-utenti tal-addittiv u tat-taħlitiet lesti minn qabel, l-operaturi tan-negozju tal-għalf għandhom jistabbilixxu proċeduri operattivi u miżuri organizzattivi biex jindirizzaw ir-riskji potenzjali mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kważi għalkollox permezz ta’ proċeduri u ta’ miżuri bħal dawn, l-addittiv u t-taħlitiet lesti minn qabel għandhom jintużaw b’tagħmir protettiv personali, li jinkludi protezzjoni tal-ġilda u tal-għajnejn.
                                 
                              
                     
                        is-26 ta’ Mejju 2032
                     
                  
                        Għamla likwida
                     
                     
                        Dundjani tas-simna
                     
                  
                        
                           Karatterizzazzjoni tas-sustanza attiva
                        
                     
                     
                        Ħnieżer tas-simna
                     
                  
                        Tintura tal-mulleina kbira dderivata minn Verbascum thapsus L. kif definit mill-Kunsill tal-Ewropa (1).
                     
                     
                        Għoġġiela tas-simna
                        Ħrief u gidjien tas-simna
                     
                  
                        Materja niexfa: ≤ 3 %
                        Solvent (ilma/etanol):
                        ≤ 97,5 %
                        Irmied: ≤ 0,3 %
                        Awkubina: ≤ 0,006 %
                     
                     
                        Salmonidi, għajr għal skopijiet ta’ riproduzzjoni
                     
                  
                        Polifenoli: ≤ 0,22 %
                        Flavonojdi totali (ekwivalenti ta’ aċidu kloroġeniku): ≤ 0,10 %
                     
                     
                        Fniek tas-simna
                     
                  
                        
                           Metodu analitiku
                            (2)
                        
                        Għall-karatterizzazzjoni tat-tintura tal-mulleina kbira:
                        
                                    —
                                 
                                 
                                    Metodu gravimetriku għad-determinazzjoni tat-telf mat-tnixxif u tal-kontenut ta’ rmied.
                                 
                              
                                    —
                                 
                                 
                                    Metodu spettrofotometriku għad-determinazzjoni tal-kontenut totali ta’ polifenoli.
                                 
                              
                                    —
                                 
                                 
                                    Metodu tal-kromatografija fuq saff irqiq bi prestazzjoni għolja (HPTLC) għad-determinazzjoni tat-total ta’ aċidi fenoliċi.
                                 
                              
                     
                         
                     
                  
               (1)  Natural sources of flavourings – Ir-Rapport Nru 2 (2007).
            
               (2)  Id-dettalji tal-metodi analitiċi huma disponibbli fl-indirizz tal-Laboratorju ta’ Referenza li ġej: https://ec.europa.eu/jrc/en/eurl/feed-additives/evaluation-reports